Montegan

El Montegan (Monticano par tałian) xe on fiume del Vèneto che score inte ła Provincia de Trevixo.
El nase sol Monte Piai (540 m), on pìcoło riłievo arente de Cozzuolo, frasion de Vitòrio, da tre sortive. Da cuà scaturise łe rame dite Monticanello, rio Montagnana e rio Col di Stella. Convensionalmente vien considerà fà sortiva prinsipal queła del rio Montagnana.

Daspò on parcorso de na s-cianta de pì de on sentener de metri, el rio Col di Stella forma na cascada de sirca 50 metri, ciamada Pisson.

El pasa Conejan e el desboca intel Livensa.

L'orìxene del nome forsi el risal al verbo montegar, parché na olta i pastori ło doparava fà via de łigamento intra ła pianura veneta e łe montagne. On suposto forsi piasè certo ło fa derivar dal nome latin Monticanus, in ultima on senturion roman che gaveva ricevesto fà premio dei tereni inte ła xona de łe sortive.


Categoria:Łivensa
Categoria:Pàjine co erori inte łe mape